Rodman drar til Kim tross henrettelsen
Den tidligere NBA-stjernen skal trene landets basketball-landslag. Jang Song-thaek, den tidligere mektige onkelen til Nord-Koreas leder, er bekreftet henrettet for «forræderi». Han falt overraskende i unåde etter å ha vært betraktet som nummer to i hierarkiet i kommuniststaten. Dennis Rodman anser Kim Jong un som en nær venn og har lenge planlagt å dra til Nord Korea mandag. Han skal også arrangere en oppvisningskamp i januar i anledning lederens fødselsdag.Det er meningen at han neste uke skal offentliggjøre laget, og det er snakk om at tidligere NBA-stjerner skal være blant dem som har sagt ja til å stille i en kamp der det nord-koreanske landslaget skal være motstander. Rodman var kjent som ei urokråke i sin karriere, og at han nå gjennomfører sin planlagt Nord Korea-tur vekker oppsikt. - Ja, jeg drar til Nord Korea for å trene landslaget, sier han til nyhetsbyrået AP. - Jeg skal ha med amerikanske spillere dit. Ja, det skal jeg! Jeg skal tilbake dit spesielt for Kims fødselsdag.Rodman har blitt kritisert for at han ikke har snakket om Nord Koreas brudd på menneskerettighetene, noe som blant annet er bekreftet av folk som har klart å flykte fra det lukkede landet. I fengselsleirer skal det være så mange som 120.000 motstandere av det sittende regimet. Dennis Rodman var første gang i Nord Korea i februar i forbindelse med innspillingen av en HBO-dokumentar om «basketball-diplomatiet». Den gang ble han avbildet sittende på tribunen sammen med Kim Jong un. Rodman skal senere ha fortalt Kim at han hadde «en venn for livet».
Henrettelsen av Kim Jong Uns onkel stopper ikke Dennis Rodman (52) i å dra til Nord-Korea neste uke.